Nos Frater H. Dei gratiâ Abbas humilis Trenorchiensis, totásque ejusdem loci Conventus, universis  singulis præsentibus pariter  futuris, salutem in Domino sempiternam. Noveritis quòd vir religiosus  honestus Frater R. quondam Abbas noster Trenorchiensis, Prior de Baugiaco, quidquid Dominus Bartholomeus de Nantum Miles in villâ de Chardonay  de Champvant,  in territoriis earumdem, quoquo habet, tenet, possidet, aut habere credit vel potest, ab eodem Milite emit ad opus sui quamdiu vixerit possidendum nomine Trenorchiensis monasterii, scilicèt prætio quadraginta librarum Matisconensium, quas dictus Miles à dicto Fratre R. quondam Abbate Trenorchiensi, recepit  habuit in pecuniâ numeratâ, bonâ  legitimâ, nomine monasterii supradicti:  post obitum dicti Fratris R. quondam Abbatis, hujusmodi redditus,  quidquid emit à dicto Milite, ad Conventum nostrum Trenorchiensem, pro ipsius Fratris R. anniversario retrudatur. In cujus rei testimonium sigilla nostra duximus apponenda. Actum  datum anno Domini M. CC. sexagesimo mense Novembris.